
REPUBLIKA HRVATSKA
TRGOVAČKI SUD U ZADRU
STALNA SLUŽBA U ŠIBENIKU

R E P U B L I K A    H R V A T S K A

R J E Š E N J E

Trgovački sud u Zadru, Stalna služba u Šibeniku, po stečajnom sucu Terezija Goreta, u stečajnom postupku nad stečajnim dužnikom EURO-KONTO d.o.o. iz Šibenika, Ivana Meštrovića 5, OIB: 49612196714, dana 17. svibnja 2016. godine


r i j e š i o   j e


1.Dužniku EURO-KONTO d.o.o. iz Šibenika, Ivana Meštrovića 5, OIB: 49612196714 postavlja se privremeni stečajni upravitelj u osobi Blaž Savić iz Zadra, B. J. Jelačića 4/5, OIB: 44660472906,  koji će ispitati ima li  dužnik imovine dostatne za pokriće troškova stečajnog postupka, koliki su troškovi stečajnog postupka te kakvi su izgledi za nastavak poslovanja stečajnog dužnika.

2. Pozivaju se dužnikovi dužnici da svoje obveze ispunjavaju vodeći računa o ovom rješenju.

3. Privremeni stečajni upravitelj dužan je dostaviti ovom sudu svoj nalaz i mišljenje u roku od 15 dana od prijema ovog rješenja.


Obrazloženje


Dana 27. studenog 2015.g  FINA podnijela je zahtjev za pokretanje skraćenog stečajnog postupka, te je dana 04. prosinca 2015. Godine ovaj sud objavio oglas kojim je pozvao zakonskog zastupnika da dostavi popis imovine, međutim zakonski zastupnik nije dostavio popis imovine, a vjerovnik Republika Hrvatska je podnijela zahtjev za pokretanje stečajnog postupka, te je rješenjem ovog suda od 12. Siječnja 2016.g. obustavljen skraćeni stečajni postupak te je određeno ročište radi utvrđivanja uvjeta za pokretanje stečajnog postupka. 

Imajući u vidu sve naprijed navedeno, sukladno čl. 119. a u svezi čl. 84. Stečajnog zakona (Narodne novine 71/15, dalje SZ),

trebalo je dužniku postaviti privremenog stečajnog upravitelja koji će ispitati ima li dužnik imovine dovoljne za pokriće troškova stečajnog postupka i namirenje vjerovnika, a budući da je nesporno da na strani dužnika postoje uvjeti za otvaranje stečajnog postupka i insolventnost i prezaduženost, te je odredio rok za dostavu nalaza i mišljenja.

Slijedom navedenog, odlučeno je kao u izreci.

U Šibeniku, dana 17. svibnja 2016. godine


STEČAJNI SUDAC

Terezija Goreta


POUKA O PRAVNOM LIJEKU
Protiv ovog rješenja dopuštena je žalba u roku od 15 dana od dostave istog.

DN-a:
- privremenom stečajnom upravitelju 
  uz izjavu i potvrdu o imenovanju
- stečajnom dužniku 
- FINI
- e-oglasna ploča
- RH- zastupana po ŽDO, Građansko upravni odjel Šibenik

	





